સુરતનો સાડી ઉદ્યોગ સિન્થેટિક સાડી માટે પ્રખ્યાત છે તેમ જેતપુરનો સાડી ઉદ્યોગ કોટન સાડીનું હબ ગણાય છે. જેતપુર ડાઈંગ એન્ડ પ્રિન્ટિંગ એસોસિયેશનના પ્રમુખ રાજુભાઈ પટેલ કહે છે, “કોટનની સાડીમાં જેતપુરની માસ્ટરી હોવાથી દેશ અને દુનિયામાં તેની માગ રહે છે. કોટનની સાડી ટકાઉ અને સસ્તી હોય છે આથી તેની માગ વધુ છે. જેતપુરનાં કારખાનાંમાં અવનવી ડિઝાઈનમાં કોટનની સાડી અને બાંધણીનું ઉત્પાદન થતું હોઈ જેતપુર કોટન સાડીનું હબ બન્યું છે.